**Csongrád Város Polgármesterétől**

Száma: Önk/19-1/2022. **M**

Témafelelős: dr. Juhász László

**E l ő t e r j e s z t é s**

**Csongrád Városi Önkormányzat Képviselő-testületének**

**2022. január 27-ei ülésére**

Tárgy: Az alpolgármesterek díjazásának és költségtérítésének megállapítása

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 80. § (1) bekezdése értelmében a főállású alpolgármester illetményének összegét a polgármester illetménye 70-90 %-a közötti összegben a képviselő-testület állapítja meg.

Ez alapján a **főállású alpolgármester illetményét 682.500,- Ft és 877.500,- Ft közötti összegben kell megállapítani.** *(Polgármester illetménye 975.000,- Ft)*

A Mötv. 80.§ (2)bekezdésében foglaltak alapján a társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja (*mértéke a polgármester illetményének 50 %-a, azaz: 487.500,-) -* 90 %-át *(438.750,-Ft-ot).*

Az Mötv. § (3) bekezdése értelmében a főállású alpolgármester és a társadalmi megbízatású alpolgármester havonta az illetményének, tiszteletdíjának 15 %-ában meghatározott összegű költségtérítésre jogosultak.

Fentiek alapján indítványozom, hogy a Képviselő-testület 2022. január 1. napjától

* **Gyovai Gáspár** főállású alpolgármester havi **illetményét** bruttó **682.500,- Ft**-ban**,** **költségtérítését** **102.375,-Ft** összegben,
* **Cseri Gábor** társadalmi megbízatású alpolgármester havi bruttó **tiszteletdíját** **438.750,-Ft-ban**, **költségtérítését** havi bruttó **65.813**,- Ft-ban

állapítsa meg.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**I. Határozati javaslat**

**1.** Csongrád Városi Önkormányzat Képviselő-testülete **2022. január 1.** napjától a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80.§ (1) bekezdése alapján **Gyovai Gáspár** főállású alpolgármester

 - **illetményét** havi bruttó **682.500,- Ft** összegben,

 - **költségtérítését** – az Mötv. 80. § (3) bekezdése alapján - havi bruttó **102.375,- Ft**-ban állapítja meg.

**2.** A Képviselő-testület utasítja a jegyzőt a szükséges okmányok elkészítésére.

Határidő: azonnal

Felelős: Dr. Juhász László jegyző

Erről jegyzőkönyvi kivonaton értesítést kap:

1. a képviselő-testület tagjai,

2. Gyovai Gáspár alpolgármester

3. Munkaügyi Főmunkatárs,

4. Gazdálkodási Iroda

**II. Határozati javaslat**

**1.** Csongrád Városi Önkormányzat Képviselő-testülete **2022. január 1**. napjától a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80.§ (2) bekezdése alapján **Cseri Gábor** társadalmi megbízatású alpolgármester

- **tiszteletdíját** havi bruttó **438.750 Ft összegben**,

- **költségtérítését** - az Mötv. 80. § (3) bekezdése alapján - **havi bruttó 65.813,- Ft**-ban

állapítja meg.

**2.** A Képviselő-testület utasítja a jegyzőt a szükséges okmányok elkészítésére.

Határidő: azonnal

Felelős: Dr. Juhász László jegyző

Erről jegyzőkönyvi kivonaton értesítést kap:

1. a képviselő-testület tagjai,

2.Cseri Gábor alpolgármester

3. Munkaügyi Főmunkatárs,

4. Gazdálkodási Iroda

Csongrád, 2022. január 18.

 Bedő Tamás

 polgármester